laion/Wikipedia-Exotic huggingface dataset:
আথিনা

অ্যাথিনা প্রাচীন গ্রিক ধর্ম ও পুরাণে জ্ঞান, সাহস, অণুপ্রেরণা, সভ্যতা, আইন ও ন্যায়বিচার, যুদ্ধকৌশল, গণিত, শক্তি, কৌশল, চারু ও কারুশিল্প এবং দক্ষতার দেবী ছিলেন। মিনার্ভা হচ্ছেন তার সমকক্ষ রোমান দেবী। গ্রিক পুরাণে অ্যাথিনাকে বীরপুরুষদের একজন বিচক্ষণ সঙ্গী হিসেবে দেখানো হয়েছে এবং তিনি বীরত্বপূর্ণ প্রচেষ্টার পৃষ্ঠপোষক দেবী। তিনি অ্যাথেন্স নগরের পৃষ্ঠপোষক কুমারী দেবী। তার সম্মানে অ্যাথেন্সবাসী নগরের অ্যাক্রোপলিসে(প্রাচীন গ্রিসের উচ্চভূমিতে নগরদুর্গ) পার্থেনন প্রতিষ্ঠা করে, অ্যাথেন্স নগরের নামকরণও তার নামানুসারে করা। অ্যাথিনার পূজা-অর্চনা এতটাই অব্যাহত ছিল যে তার সম্পর্কে প্রচলিত প্রাচীন পুরাণ কাহিনীগুলো পুনর্গঠন করে পরিবর্তনশীল সংস্কৃতির উপযোগী করে তোলা হয়েছিল। নগরের রক্ষাকর্ত্রী হিসেবে তার ভূমিকা থেকে গ্রিক সাম্রাজ্যের অনেক মানুষ অ্যাথিনা পোলিয়াস ("শহরের অ্যাথিনা") হিসেবে তার আরাধনা করত (প্রাচীন গ্রিসে পোলিস বলতে নগররাষ্ট্র বুঝাতো)। যদিও অ্যাথেন্স নগর ও দেবী অ্যাথিনা কার্যত একই নাম বহন করে (দেবী অ্যাথিনা, নগর অ্যাথিনাই), তবে এটি জানা সম্ভব হয়নি এই দুটো শব্দের কোনটি থেকে অপরটির উৎপত্তি হয়েছে।আথিনার অভিশাপে মেডুসা তার রুপ হারায় এবং সর্বনাশি দানবি তে পরিনত হয় সাধারণ বর্ণনায় অ্যাথিনাকে জিউসের কন্যা হিসাবে বলা হয়। এছাড়াও তার আরেকটি বিশেষত্ব হচ্ছে তিনি জিউসের প্রথম কন্যা। যে অস্ত্রর জন্য তিনি বিখ্যাত তা তিনি এবং জিউস দুজনেই ব্যবহার করেছিলেন। অ্যাথেনাকে গ্রিক নগর সমূহের বিশেষ করে এথেন্সের প্রধান রক্ষক বলা হতো। তার নাম অনূসারেই এথেন্সের নামকরণ করা হয়। দেবীদের মধ্যে একমাত্র তিনিই কঠোরভাবে সতীত্ব রক্ষা করতেন। চিরকুমারী অ্যাথিনা প্যালাস অ্যাথিনা নামেও অভিহিত হয়ে থাকেন। কথিত আছে প্যালাস নামে তার এক প্রিয় শখী ছিল। একদিন খেলার সময় দুর্ঘটনাক্রমে তার হাতেই প্যালাস নিহত হয়। শোকার্ত অ্যাথিনা নিহত শখীর স্মরণে নিজের নামের সাথে প্যালাস যুক্ত করে নেন। অন্য কাহীনিতে আছে, প্যালাস নামে এক টাইটানকে হত্যা করার পর তিনি এই ঘটনার স্মারক হিসাবে নিযের নামের সাথে প্যালাস যুক্ত করে নেন। অ্যাথিনা জিউসের প্রথম কন্যা। মেটিসের গর্ভস্থ সন্তান জিউসের উপর প্রাধান্য বিস্তার করবে- এই ভয়ে ভীত হয়ে জিউস গর্ভবতী মেটিসকে গিলে ফেলেন। এর কিছুদিন পর জিউস মাথায় অত্যন্ত যন্ত্রণা বোধ করতে থাকেন। তঁর মনে হতে থাকে মাথা ভেদ করে কিছু একটা বের হয়ে আসতে চায়। দেব-কারি গর হেফেস্টাস তখন কুড়ুল দিয়ে জিউসের মাথা ফাঁক করে দেন। আর ঠিক সেই মুহূর্তেই পূর্ণযুবতী অ্যাথিনা রণরঙ্গিনী বেশে চতুর্দিক প্রকম্পিত করে আবির্ভুত হন। 'সুন্দরী শ্রেষ্ঠার প্রাপ্য' বাক্য খচিত স্বর্ণ আপেল প্যালাস অ্যাথিনাকে না দেয়ায় তিনি ট্রয় যুদ্ধে গ্রিক পক্ষ অবলম্বন করেন। অডিসিউস, জ্যাসন, অর্গোনেটদের তিনি প্রধান পৃষ্ঠপোষ্ক ছিলেন। অ্যাথিনার অভিশাপেই আরাকনি মাকড়সায় পরিণত হন। রোমান পুরাণে অ্যাথেনাকে মিনার্ভা বলা হয়।
আর্তেমিস

আর্টেমিস গ্রিক পুরাণের অরণ্যদেবী এবং বারো অলিম্পিয়ানদের অন্যতম। রোমক পুরাণে আর্টেমিসের প্রতিষঙ্গী চরিত্র ডায়ানা। অ্যাপোলো এবং আর্টেমিস যমজ ভাইবোন। গ্রিক পুরাণে আর্টেমিসকে চিরকাল অরণ্যচারী এবং চিরকুমারীরূপে ফুটিয়ে তোলা হয়েছে। তার সহচরী বনপরীরাও তারই মতো চিরকুমারী। দেবতা এমনকি মানুষও কখনো আর্টেমিস এবং তার সহচরীদের ভালোবাসা পায়নি। কেবল কিছুকালের জন্য বিখ্যাত শিকারী ওরাইয়নের সঙ্গে আর্টেমিসের শখ্য গড়ে উঠেছিলো। কিন্তু দুর্ভাগ্যবশত ওরাইয়ন, অ্যাপোলোর চক্রান্তে আর্টেমিসের হাতেই নিহত হন। আর্টেমিস অতি অল্পতেই উত্তেজিত ও রাগান্বিত হন এবং তার বিরাগভাজনদেরকে কঠিনতম শাস্তি দেন। নাইওবীর সাত কন্যাকে তিনি হত্যা করেন এবং তার অভিশাপের কারণে তিনি অ্যাকটিয়ন মৃগের রূপ ধারণ করলে নিজের শিকারী কুকুরদের দ্বারা নিহত হন। আর্টেমিস, গ্রিক ও ট্রয়ের যুদ্ধে অ্যাপোলোর সাথে ট্রোজানপক্ষ অবলম্বন করলে হেরা কর্তৃক প্রহৃত হন এবং পালিয়ে যেতে বাধ্য হন। প্রতীচ্য পুরাণ, ফরহাদ খান; অক্টোবর ২০০১ সংস্করণ; প্রতীক প্রকাশনা সংস্থা, পৃ.২৩; আইএসবিএন ৯৮৪-৪৪৬-০২৮-X। সংগৃহীত হয়েছে: ১৫ ডিসেম্বর ২০১০। উইকিমিডিয়া কমন্সে আর্তেমিস সংক্রান্ত মিডিয়া রয়েছে। Theoi Project, Artemis, information on Artemis from original Greek and Roman sources, images from classical art. A Dictionary of Greek and Roman Antiquities (1890) (eds. G. E. Marindin, William Smith, LLD, William Wayte)
আরেস

অ্যারিসবা আরেস (ইংরেজি:Ares) গ্রিক পুরাণে দেবরাজ জিউস এবং হেরার পুত্র। তাকে কোথাও রণদেবতা হিসেবে উল্লেখ করলেও অ্যারিস মূলতঃ রক্তলোলুপ ক্রূর দেবতা। রোমান পুরাণে অ্যারিসের সমকক্ষ দেবতার নাম মার্স। আরেস নামটি গ্রিক শব্দ ἀρή (arē) থেকে এসেছে। এই শব্দটির বির্বতিত রুপ ἀρά (ara) মানে ধ্বংস, বিনাশ। Online Etymology Dictionary; Are, Georg Autenrieth, A Homeric Dictionary, at Perseus;Are, Henry George Liddell, Robert Scott, A Greek-English Lexicon, at Perseus
বুস্তানুল মুহাদ্দিসীন

বুস্তানুল মুহাদ্দিসীন ( আরবি / উর্দু : بستان المحدثين ইংরেজি : Bustan-Al-Muhaddithin) এটি একটি বইয়ের নাম। মুসলমানদের নবি মুহাম্মাদ (দ:) এর হাদিস তথা তার বাণী সমুহের উল্লেখযোগ্য লেখক, সংকলক ও তাদের সংকলিত, প্রণীত হাদিস গ্রন্থসমুহের পরিচিতিমূলক বই এটি। যা ইলমে হাদিসের পাঠকের কাছে সুপরিচিত এবং সমাদৃত। অধিকন্তু হাদিসবেত্তাদের নিকট এটি প্রসিদ্ধ ও প্রামান্য গ্রন্থ। লেখক এ বইটিতে হাদিসের প্রায় শতাধিক গ্রন্থের পরিচয় তুলে ধরেছেন । পাশাপাশি গ্রন্থকারের জীবনী বর্ণনা করেছেন । লেখক এই বইটিকে ফার্সি ভাষায় রচনা করেন । হায়াতে ওয়ালি-এর লেখক স্বীয় গ্রন্থে উল্লেখ করেন যে, " দ্বাদশ শতাব্দি থেকে সালাফের স্মৃতিমূলক রচিত সমস্ত বই এটি থেকে উদ্ভূত হয়েছে । বইটির লেখক হলেন হাদিস শাস্ত্রের বিজ্ঞ পণ্ডিত শাহ আবদুল আজিজ মুহাদ্দিস দেহলভি (১১ অক্টোবর ১৭৪৬ - ৫ জুন, ১৮২৪ খ্রিষ্টাব্দ ) । তিনি তার পিতার যোগ্য উত্তরসূরি ছিলেন । তার পিতাও ছিলেন সুপণ্ডিত । বিশেষজ্ঞ দার্শনিক আলিম, উঁচু মর্যাদাসম্পন্ন মুহাদ্দিস । শাহ ওয়ালিউল্লাহ মুহাদ্দিস দেহলভি (রাহ) । বিখ্যাত এই বইটি যুগে যুগে অনুবাদের মধ্য দিয়ে মুসলিম বিশ্বে এর স্বীয় পরিচয় বহন করে চলেছে । মূল রচনা ফার্সি থেকে বিভিন্ন ভাষায় এটি অনুবাদ হয়েছে ।
নভোসিবার্স্ক তাপবিদ্যুৎ কেন্দ্র-৩

নভোসিবার্স্ক তাপবিদ্যুৎ কেন্দ্র-৩ (রুশ: Новосибирская ТЭЦ-3) হল একটি কয়লাভিত্তিক তাপবিদ্যুৎ কেন্দ্র যেটি রাশিয়ার নভোসিবার্স্কএর লেনিনস্কি নগর জেলায় অবস্থিত। এটি ১৯৪২ সালে যাত্রা শুরু করে। ১৯৩৯ সালে বিদ্যুৎকেন্দ্রটির নির্মাণকাজ সিবসেলমাশ কর্তৃক শুরু হয়। তাপবিদ্যুৎকেন্দ্রটি ১৯৪২ সালের ২ অক্টোবর যাত্রা শুরু করে। "ТЭЦ-3: Страницы истории И линии судьбы. Советская Сибирь."। ২৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৯।
ওয়েব পোর্টাল

ওয়েব পোর্টাল হলো বিশেষ ভাবে তৈরি ওয়েবসাইট, যেখানে বিভিন্ন উৎস হতে নানাবিধ তথ্য মানসম্মত উপায়ে সাজানো থাকে। একটি ওয়েব পোর্টালে প্রতিটি ভিন্ন ভিন্ন তথ্যের জন্য সাধারণত নিজস্ব ভিন্ন ভিন্ন পেইজ দেখতে পাওয়া যায়। ওয়েব পোর্টালে দর্শক কি তথ্য দেখবে তা সাজানো এবং বাছাই করার সুযোগ থাকে। ওয়েব পোর্টালে একটি অনুসন্ধান বক্স থাকে, যেখান থেকে দর্শক বিভিন্ন তথ্য অনুসন্ধান করতে পারে। বিভিন্ন অনলাইন সংবাদপত্র এবং প্রতিবেদন ভিত্তিক ওয়েবসাইটকে নিউজ পোর্টাল হিসেবে ধরা হয়। এখানে দর্শক নানাবিধ সংবাদ এবং তথ্যভিত্তিক প্রতিবেদন পড়তে এবং দেখতে পারে। ব্লগ বা নিজের তথ্য সংবলিত ওয়েবসাইটকে ব্যক্তিগত ওয়েব পোর্টাল বলা হয়। সরকার বিভিন্ন নাগরিক অধিকার নিশ্চিত করার জন্য বিভিন্ন দপ্তরের যেসব ওয়েবসাইট তৈরি করে তাকে বলে সরকারি পোর্টাল।
হেফাইস্তোস

হেফেস্টাস গ্রিক পুরান অনুসারে দেবকারিগর বা প্রযুক্তি বিষয়ক বিশেষভাবে কামার, ভাস্কর্য, ধাতু এবং আগুন ইত্যাদির দেবতা। রোমান পুরাণ অনুসারে হেফেস্টাসের সমকক্ষ দেবতার নাম ভালকান। হেফেস্টাস জিউস এবং হেরার পুত্র। Walter Burkert, Greek Religion 1985: III.2.ii; see coverage of Lemnos-based traditions and legends at Mythic Lemnos
মোহনগঞ্জ এক্সপ্রেস

মোহনগঞ্জ এক্সপ্রেস (ট্রেন নং ৭৮৯/৭৯০) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি ঢাকার কমলাপুর রেলওয়ে স্টেশন থেকে নেত্রকোণার মোহনগঞ্জ রেলওয়ে স্টেশন পর্যন্ত চলাচল করে। এই ট্রেন ২০১৬ সালের ৮ই সেপ্টেম্বর উদ্বোধন করা হয়। ঢাকা−মোহনগঞ্জ রেলপথে এই ট্রেনের পাশাপাশি হাওর এক্সপ্রেস নামক আরও একটি আন্তঃনগর ট্রেন চলাচল করে। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ঢাকা বিমানবন্দর রেলওয়ে স্টেশন গফরগাঁও ময়মনসিংহ জংশন গৌরীপুর জংশন শ্যামগঞ্জ জংশন নেত্রকোণা ঠাকুরাকোণা বারহাট্টা সাধারনত ২৯০০ শ্রেণীর লোকোমোটিভ দিয়ে এই ট্রেন চালানো হয়। পূর্বে এই ট্রেন হলুদ-সবুজ রঙের ভ্যাকুয়াম কোচে ১৪/২৮ লোডে চলতো, যাতে ৬৫৬টি আসন রয়েছে।। বর্তমানে এই ট্রেনে পিটি ইনকার তৈরী এয়ার-ব্রেক কোচ ব্যবহার করা হয়। এর অবমুক্ত পুরনো কোচ টাঙ্গাইল কমিউটারকে দেওয়া হবে এবং টাঙ্গাইল কমিউটারের রেক বাংলাবান্ধা এক্সপ্রেসকে দেওয়া হবে। "মোহনগঞ্জ এক্সপ্রেস ট্রেন চালু হচ্ছে আজ"। বাংলাদেশ প্রতিদিন। ৮ সেপ্টেম্বর ২০১৬।
আ নাইট ইন দ্য শো

আ নাইট ইন দ্য শো (ইংরেজি: A Night in the Show) ছিল এসানে স্টুডিওজের জন্য নির্মিত চার্লি চ্যাপলিনের ১২শ চলচ্চিত্র। ১৯১৫ সালের হেমন্তে লস এঞ্জেলসের ম্যাজেস্টিক স্টুডিওতে ছবিটি নির্মিত হয়। চ্যাপলিন এই ছবিতে দু’টি চরিত্রে অভিনয় করেন: মিস্টার পেস্ট ও মিস্টার রাওডি। ছবিটি নির্মিত হয় মামিং বার্ডস (মার্কিন যুক্তরাষ্ট্রে আ নাইট অ্যাট অ্যান ইংলিশ মিউজিক হল) নামক নাটকের চ্যাপলিন-কৃত মঞ্চায়ন অবলম্বনে। নাটকটি চ্যাপলিন মঞ্চস্থ করেছিলেন লন্ডনের কারণো কোম্পানির সঙ্গে। ফ্রেড কারণোর নাট্যদলের সঙ্গে যুক্তরাষ্ট্র সফরের সময় চ্যাপলিন এই নাটকে অভিনয় করেন এবং এটির কিছু অংশ চলচ্চিত্রায়ণের সিদ্ধান্ত নেন। এডনা পারভিয়েন্স এই ছবিতে একটি অপ্রধান চরিত্রে অভিনয় করেন। এক সন্ধ্যায় মিস্টার পেস্ট থিয়েটারে একাধিক আসনে বসার চেষ্টা করেন। শেষে কনডাক্টরের সঙ্গে সংঘাতের পর সামনে বসার সুযোগ পান। ঘটনাচক্রে সেই বিচিত্রানুষ্ঠানের সকল শিল্পীর সঙ্গেই তার সংঘাত বাধে। চার্লি চ্যাপলিন – মিস্টার পেস্ট ও মিস্টার রাওডি এডনা পারভিয়েন্স – স্টলে উপবিষ্ট ও মুক্তোর মালা পরিহিত ভদ্রমহিলা শার্লট মিনিউ – স্টলে উপবিষ্ট ভদ্রমহিলা ডি ল্যাম্পটন – স্থূলকায় বালক লিও হোয়াইট – ব্যালকনিতে উপবিষ্ট ফ্রেঞ্চম্যান/নিগ্রো উইসলি রাগেলস – ব্যালকনির সম্মুখ সারির দ্বিতীয় ব্যক্তি জন র‍্যান্ড – অর্কেস্ট্রা কনডাক্টর জেমস টি. কেলি – ট্রমবোন বাদক ও গায়ক প্যাডি ম্যাকগুয়ার – ফেদার ডাস্টার/ক্ল্যারিনেট বাদক মে হোয়াইট – স্থূলকায়া ভদ্রমহিলা ও নর্তকী ফিলিস অ্যালেন – দর্শকাসনে উপবিষ্ট ভদ্রমহিলা ফ্রেড গুডউইনস – দর্শকাসনে উপবিষ্ট ভদ্রলোক চার্লস ইনসলি – টিউবা বাদক উইকিমিডিয়া কমন্সে আ নাইট ইন দ্য শো (১৯১৫-এর চলচ্চিত্র) সংক্রান্ত মিডিয়া রয়েছে। ইউটিউবে A Night in the Show ইন্টারনেট মুভি ডেটাবেজে A Night in the Show (ইংরেজি) ইন্টারনেট আর্কাইভ থেকে বিনামূল্যে ডাউনলোডের জন্য আ নাইট ইন দ্য শো উপলব্ধ রয়েছে
অ্যাপোলো হাসপাতাল

এ্যাপোলো হসপিটালস এন্টারপ্রাইজ লিমিটেড ভারতের চেন্নাইয়ের একটি বেসরকারি স্বাস্থ্য সেবা প্রতিষ্ঠান। বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ১৯৮৩ সালে ডাঃ প্রতাপ সি রেড্ডি ভারতের প্রথম কর্পোরেট স্বাস্থ্যসেবা হিসাবে প্রতিষ্ঠা করেছিলেন। চেন্নাইয়ের প্রথম শাখার উদ্বোধন করেন ভারতের রাষ্ট্রপতি জাইল সিং । বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ২০০৫ সালের ৩০ মার্চ ঢাকায় হাসপাতাল স্থাপন করে অ্যাপোলো। অ্যাপোলো হোয়াইট ডেন্টাল একটি ব্র্যান্ড যা অ্যালায়েন্স ডেন্টাল কেয়ারের মালিকানাধীন যা অ্যাপোলো হসপিটালস এবং ট্রাইভাইট্রন হেলথ কেয়ার। এই ডেন্টাল চেইনের ভারত জুড়ে ১৮ টি শহরে৭৫ টিরও বেশি কেন্দ্র রয়েছে এবং ভারতের ছয়টি বড় শহরে ৭-তারা ডেন্টাল স্পা রয়েছে। অ্যাপোলো ফার্মাসি অ্যাপোলো হসপিটালস এন্টারপ্রাইজের একটি ইউনিট ভারতের প্রথম এবং বৃহত্তম ব্র্যান্ডযুক্ত ফার্মাসি নেটওয়ার্ক ১৮ টিরও বেশি রাজ্যে ৩০০০ এরও বেশি আউটলেট রয়েছে। অ্যাপোলো ফার্মাসি ১৯৮৭ সালে শুরু হয়েছিল। হায়দরাবাদ-ভিত্তিক ফার্মেসী চেইন হেটেরো মেড সলিউশনস লিমিটেড (এইচএমএসএল) ২০১৪ সালে অ্যাপোলো ফার্মাসি (অ্যাপোলো হাসপাতাল এন্টারপ্রাইজ লিমিটেড) দ্বারা অধিগ্রহণ করা হয়। এইচএমএসএলের তেলেঙ্গানা, অন্ধ্র প্রদেশ এবং তামিলনাড়ু জুড়ে প্রায় ৩২০ টি স্টোর ছিল। অ্যাপোলো হাসপাতাল ঢাকা অ্যাপোলো হাসপাতাল চট্টগ্রাম "Annual Report 2016" (পিডিএফ)। Apollo Hospitals Enterprises। সংগ্রহের তারিখ ২৬ ডিসেম্বর ২০১৬।  Accreditation for 3 Apollo Hospital branches, The Hindu, 10 May 2006 accessed at 11 Nov 2006 http://www.jointcommissioninternational.org/about-jci/jci-accredited-organizations/ http://nabh.co/frmViewAccreditedHosp.aspx Trivitron, Apollo In Dental JV; To Raise Rs 75Cr In PE Funding, VC Circle, 14 October 2011 accessed at Apollo Hospitals issues letter of comfort for Alliance Dental, Economic Times, 23 February 2016 accessed at "SBI, Apollo Hospitals launch Apollo SBI Card", Bio Spectrum India, 27 September 2018 accessed at Apollo Pharmacy opens 3,000th outlet, Business Standard, 31 Mar 2018 accessed at Apollo Pharmacy, India’s largest retail pharmacy chain, Bio Voice, 2 April 2018 accessed at Apollo Hospitals acquires Hetero Pharmacy assets for Rs 146 cr, Business Standard, 17 September 2014 accessed at
এভারকেয়ার হাসপাতাল ঢাকা

এভারকেয়ার হাসপাতাল ঢাকা (পূর্বনাম: অ্যাপোলো হাসপাতাল ঢাকা) বাংলাদেশের একটি বেসরকারি হাসপাতাল। হাসপাতালটি এভারকেয়ার স্বাস্থ্যসেবা গ্রুপ ও এসটিএস হোল্ডিংস লিমিটেডের যৌথ উদ্যোগে প্রতিষ্ঠিত হয়। বর্তমানে বাংলাদেশের রাজধানী ঢাকার পাশাপাশি বন্দরনগরী ও বাণিজ্যিক রাজধানী চট্টগ্রামেও এ হাসপাতালের শাখা রয়েছে। হাসপাতালটি ১৬ এপ্রিল ২০০৫ সালে স্বাস্থ্য সেবা প্রদান শুরু করে। চারজন শিল্পপতি বন্ধু দেশে মানসম্মত স্বাস্থ্যসেবা দেওয়ার লক্ষ্যে করপোরেট খাতে একটি বিশেষায়িত হাসপাতাল প্রতিষ্ঠা করেন। বন্ধুরা হলেন এভারকেয়ার হাসপাতাল ঢাকার বর্তমান চেয়ারম্যান বব ডাব্লিউ কুন্দানমাল, ম্যানেজিং ডিরেক্টর খন্দকার মনির উদ্দিন ও মো. এ মঈন, টিপু মুনশি। এই চারজন মিলে হাসপাতালটি প্রতিষ্ঠা করেন। হাসপাতাল বসুন্ধরা আবাসিক এলাকায় অবস্থিত। দেশের সেরা ২-৩টি বেসরকারী হাসপাতালগুলোর মধ্যে এ্যাপোলো হসপিটাল একটি।[তথ্যসূত্র প্রয়োজন] অত্যাধুনিক স্বাস্থ্যসেবা, উন্নত প্রযুক্তি, সার্বক্ষণিক জরুরি সেবা রয়েছে এই হাসপাতালটিতে। ১১ তলা বিশিষ্ট হাসপাতালটি সেন্ট্রাল এসি, লিফট এবং এলিভেটরযুক্ত। হাসপাতালটির উন্নত চিকিৎসা কেন্দ্রগুলো হলো নিউরোসায়েন্স (নিউরোলজি ও নিউরোসার্জারি), কার্ডিয়াক সায়েন্স (ইন্টারভেনশনাল কার্ডিওলজি ও কার্ডিওভাসকুলার থোরাসিক সার্জারি), বোন অ্যান্ড জয়েন্ট সার্ভিসেস, কম্প্রিহেনসিভ ক্যানসার সার্ভিসেস (অস্থিমজ্জা প্রতিস্থাপন সুবিধাসহ), নেফ্রোলজি ও ইউরোলজি, গ্যাসট্রোএন্ট্রোলজি ও হেপাটোলজি, নারী-শিশু কেন্দ্র এবং ফার্টিলিটি সেন্টার। ক্রিটিক্যাল কেয়ার : মেডিকেল, সার্জিক্যাল, নিওনেটাল, পেডিয়াট্রিক, নিউরো, কার্ডিয়াক আইসিইউ (নিবিড় পরিচর্যা কেন্দ্র)। হাসপাতালে মোট ২৬টি বিভাগ রয়েছে। এভারকেয়ার হসপিটাল ঢাকা পোস্ট-কোভিড রিকভারি ক্লিনিকের মাধ্যমে নিয়ে এলো আশার আলো। "Apollo Hospital rebranded as Evercare Hospital"। The Daily Star (ইংরেজি ভাষায়)। ২০২০-০৩-৩১। সংগ্রহের তারিখ ২০২০-১১-২২।  ডেস্ক, নিউজ; ডটকম, বিডিনিউজ টোয়েন্টিফোর। "এ্যাপোলো হাসপাতাল যাচ্ছে ব্রিটিশ-মার্কিন কোম্পানির হাতে"। bangla.bdnews24.com। ২০২০-০১-২৯ তারিখে মূল থেকে আর্কাইভ করা। সংগ্রহের তারিখ ২০২০-০৮-১৯।  "অ্যাপোলো হাসপাতাল এখন এভারকেয়ার হাসপাতাল ঢাকা"। সমকাল (ইংরেজি ভাষায়)। ২০২৩-১১-০৩ তারিখে মূল থেকে আর্কাইভ করা। সংগ্রহের তারিখ ২০২০-০৮-১৯।  BanglaNews24.com। "অ্যাপোলোর জরুরি বিভাগে পা দিলেই ২০ হাজার!"। banglanews24.com (ইংরেজি ভাষায়)। সংগ্রহের তারিখ ২০১৯-০৯-২৬।  "অ্যাপোলো হাসপাতাল"। অ্যাপোলো হাসপাতাল। ২৬ সেপ্টেম্বর ২০১৯ তারিখে মূল থেকে আর্কাইভ করা।  DoinikAstha.com। "এভারকেয়ার হসপিটাল ঢাকা পোস্ট-কোভিড রিকভারি ক্লিনিকের মাধ্যমে নিয়ে এলো আশার আলো"। doinikastha.com। ২০২০-১০-০৩ তারিখে মূল থেকে আর্কাইভ করা। সংগ্রহের তারিখ ২০২০-১০-০৭।
স্কয়ার হাসপাতাল

স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সর্বোচ্চ পর্যায়ে সেবা পৌছে দেয়ার লক্ষ্যে বিপুল পরিমানে সরঞ্জাম এবং প্রযুক্তির উপর সেবা কার্যক্রম পরিচালনা করে আসছে। এটি বাংলাদেশে তিনটি হাই-প্রাইভেট হাসপাতালের মধ্যে অন্যতম। হাসপাতালের ব্যবস্থাপনা পরিচালক তপন চৌধুরী। স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সাধারণ এবং বিশেষায়িত সব ধরনের সুযোগ সুবিধা এখানে প্রদান করা হয়। স্কয়ার গ্রুপের চেয়ারম্যান স্যামসন এইচ চৌধুরীর হাত ধরে ২০০৬ সালের ১৬ ডিসেম্বর কার্যক্রম পরিচালনা করা শুরু করে। এখানে অভ্যন্তরীণ হেলিকপ্টার সার্ভিসেস, আইসিইউ সেবা সহ অ্যাম্বুলেন্স, আমেরিকান হাউজ কিপিং সিস্টেম, সার্বক্ষণিক ডিউটি ডাক্তার সহ সব ধরনের স্বাস্থ্য এবং বিলাসবহুল সেবার ব্যবস্থা রয়েছে। এই সেবা কার্যক্রমকে আরো ফলপ্রসূ করতে ইউএসএ, ইউকে সহ মধ্যপ্রাচ্যের উন্নতমানের হাসপাতালকে পরামর্শক হিসেবে বেছে নিয়েছে। ২০০৮ সালে বাংলাদেশে তত্ত্বাবধায়ক সরকারের সময় আটক থাকা অবস্থায় শেখ হাসিনা স্কয়ার হাসপাতালে চিকিৎসাধীন ছিলেন। জেনারেটর থেকে শব্দ দূষণের অপরাধে ১১ জানুয়ারি ২০১২ সালে পরিবেশ অধিদপ্তর স্কয়ার হাসপাতালকে জরিমানা করে। ২০১৫ সালে বিভিন্ন অনিয়মের কারণে স্কয়ার হাসপাতালকে জরিমানা করা হয়। অত্যাধুনিক স্বাস্থ্যসেবা, উন্নত প্রযুক্তি, সার্বক্ষনিক ইর্মাজেন্সী সার্ভিস সমৃদ্ধ এই হাসপাতালটি  মূলত স্কয়ার গ্রুপের একটি প্রতিষ্ঠান। এই হাসপাতাল   AT SQUARE WE CARE এই শ্লোগানকে সামনে রেখে ২০০৬ সালের ১৬ ডিসেম্বর কার্যক্রম পরিচালনা করা শুরু করে। হাসপাতালটি সেন্ট্রাল এসি, লিফট এবং এলিভেটরযুক্ত। স্কয়ার হার্ট সেন্টার ইনটেনসিভ কেয়ার সেন্টার সেফটি সার্জারি সেন্টার রেডিওলজি এন্ড ইমেজিং সেন্টার প্যাথলজি এন্ড ল্যা সেন্টার লিভার এন্ড গ্যাস্ট্রিক সেন্টার ওমেন সেন্টার পেডিয়াট্রিক ও নিউনেটলজি সেন্টার এক্সিকিউচেক সেন্টার ফ্যাসিলিটি সেন্টার অর্থপেডিক্স এন্ড ট্রমা সেন্টার স্কিন এন্ড লেজার সেন্টার অনকোলজি এন্ড রেডিওথেরাপি সেন্টার এভারকেয়ার হাসপাতাল ঢাকা স্কয়ার ফার্মাসিউটিক্যাল্‌স লিমিটেড "Notice on Square, Apollo hospitals to stop VAT collection"। দ্য ডেইলি স্টার (ইংরেজি ভাষায়)। ২৫ অক্টোবর ২০০৯। সংগ্রহের তারিখ ১১ এপ্রিল ২০১৯।  "Apollo Hospital running at 50pc of capacity"। দ্য ডেইলি স্টার (ইংরেজি ভাষায়)। ১৩ মার্চ ২০০৮। সংগ্রহের তারিখ ১১ এপ্রিল ২০১৯।  "BTMA elects chairman"। দ্য ডেইলি স্টার (ইংরেজি ভাষায়)। ১ জানুয়ারি ২০১৫। সংগ্রহের তারিখ ১১ এপ্রিল ২০১৯।  "SQUARE Hospital starts journey"। archive.thedailystar.net। দ্য ডেইলি স্টার। ১১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  "Square Hospital Comes into being early next year"। archive.thedailystar.net। দ্য ডেইলি স্টার। ১১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  "Square: the rise of a giant"। দ্য ডেইলি স্টার (ইংরেজি ভাষায়)। ৬ জানুয়ারি ২০১২। সংগ্রহের তারিখ ১১ এপ্রিল ২০১৯।  "Square Hospitals Ltd"। squarehospital.com। সংগ্রহের তারিখ ১১ এপ্রিল ২০১৯।  "Hasina should be treated abroad"। দ্য ডেইলি স্টার (ইংরেজি ভাষায়)। ১২ মার্চ ২০০৮। সংগ্রহের তারিখ ১১ এপ্রিল ২০১৯।  "হাসিনা যে সুযোগ পেয়েছিলেন, খালেদা তা পাচ্ছেন না"। DW.COM। সংগ্রহের তারিখ ১২ জুলাই ২০২০।  "City hospital fined"। দ্য ডেইলি স্টার (ইংরেজি ভাষায়)। ১১ জানুয়ারি ২০১২। সংগ্রহের তারিখ ১১ এপ্রিল ২০১৯।  "স্কয়ার হাসপাতালকে জরিমানা"। প্রথম আলো। সংগ্রহের তারিখ ১২ জুলাই ২০২০।
কেতো

গ্রিক পুরাণে, কেতো ছিল পোন্তুস ও ধরিত্রীমাতা গেইয়ার সন্তান। তার ভাই ফোর্কিস ছিল তার স্বামী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)।
ওরিয়ন ফার্মা

ওরিয়ন ফার্মা বাংলাদেশের ঔষধ প্রস্তুতকারক কোম্পানি। এটি ওরিওন গ্রুপের একটি সহযোগী প্রতিষ্ঠান। এটি ১৯৬৫ সালে প্রতিষ্ঠিত হয়। জানুয়ারী ২০১১ সালের আগে ওরিয়ন ফার্মাকে ওরিয়ন ল্যাবরেটরিজ বলা হত। ২০১৩ সালে অরিয়ন ফার্মা ঢাকা স্টক এক্সচেঞ্জের অন্তর্ভুক্ত হয়। ২০১৬ সাল থেকে ওরিয়ন ফার্মা ২০ টি মেডিকেল স্কলারশিপ দেওয়া শুরু করে। ফেব্রুয়ারি ২০১৭ সালে কোম্পানি সম্প্রসারণের জন্য জার্মান বিএইচএফ-ব্যাংক থেকে ৩৪ মিলিয়ন ডলার ধার নিয়েছে। ওরিয়ন গ্রুপ "Orion Pharma to borrow $34.28m foreign loan | STOCK & CORPORATE | The financial express"। ২০১৭-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "Doing business getting tough"। The Daily Star (ইংরেজি ভাষায়)। ২০১৫-০৩-১৫। সংগ্রহের তারিখ ২০১৭-০৩-২২।  "Orion Group : : Orion Pharma Ltd. : : Home"। www.orion-group.net। ২০১৭-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "Orion Laboratories renames itself"। The Daily Star (ইংরেজি ভাষায়)। ২০১১-০১-০২। সংগ্রহের তারিখ ২০১৭-০৩-২২।  "Orion Pharma asked to pay back extra money to investors | STOCK & CORPORATE | The financial express"। ২০১৭-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "Orion Pharma submits IPO prospectus"। The Daily Star (ইংরেজি ভাষায়)। ২০১১-১০-০৯। সংগ্রহের তারিখ ২০১৭-০৩-২২।  "Orion offers medical scholarship"। The Daily Star (ইংরেজি ভাষায়)। ২০১৬-০২-০৪। সংগ্রহের তারিখ ২০১৭-০৩-২২।  "Orion Pharma borrows $34m from Germany for expansion"। The Daily Star (ইংরেজি ভাষায়)। ২০১৭-০২-২৭। সংগ্রহের তারিখ ২০১৭-০৩-২২।  প্রাতিষ্ঠানিক ওয়েবসাইট
ফোর্কিস

গ্রিক পুরাণে, ফোর্কিস ছিল পোন্তুস ও ধরিত্রীমাতা গাইয়ার সন্তান। তার বোন কেতো ছিল তার স্ত্রী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)। Kerenyi, p. 42. Plato. Timaeus 40e. Translated by W.R.M. Lamb. Cambridge, MA, Harvard University Press; London, William Heinemann Ltd. 1925. Theoi Project – Phorcys (ফরাসি ভাষায়) Greek Mythology at Mythologica
মনিকো ফার্মা

মনিকো ফার্মা লিমিটেড বাংলাদেশের ঔষধ প্রস্তুতকারক কোম্পানি। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়। ২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়। এটি ১৯৮৬ সালে প্রতিষ্ঠিত হয় এবং তখন থেকে নিম্নলিখিত সেক্টরে বৈচিত্র্যবদ্ধ হয়েছে: ফার্মাসিউটিক্যাল সেক্টর এর সহায়ক সংস্থা মনিকো ফার্মার মাধ্যমে আইটি ডিভিশন ফাইন্ডারের মাধ্যমে যানবাহন ট্র্যাকিং এবং অবস্থান-ভিত্তিক পরিষেবাগুলি রিয়েল এস্টেট বিভাগের মাধ্যমে রিয়েল এস্টেট সেক্টর তার সহায়ক সংস্থা মনিকো এগ্রো ফার্ম লিমিটেডের মাধ্যমে কৃষি খাত ২০১২ সালে পরিবেশ ছাড়পত্র না থাকায় প্রতিষ্ঠানটিকে পরিবেশ অধিদপ্তর ৳ ৯,০০,০০০/- জরিমানা করেছে। ২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়। "Monicopharma"। www.monicopharma.com। সংগ্রহের তারিখ ২০১৯-০৯-২৬।  "৩৭ ওষুধ কোম্পানির লাইসেন্স বাতিল"। সমকাল। সংগ্রহের তারিখ ২০২২-০৪-০৩।  "গাজীপুরে ওষুধ কারখানার জরিমানা"। bdnews24.com। ২০২২-০৪-১১ তারিখে মূল থেকে আর্কাইভ করা। সংগ্রহের তারিখ ২০২২-০৪-০৩।  প্রাতিষ্ঠানিক ওয়েবসাইট
বর্তমান সম্পদ

হিসাববিজ্ঞানে বর্তমান সম্পদ হল এমন একটি সম্পদ যা চলতি অর্থবছরের সম্পদকে বোঝায়। সাধারণত বর্তমান সম্পদের মধ্যে নগদ, নগদ সমতুল্য বিনিয়োগ, স্বল্পমেয়াদী বিনিয়োগ বিপণনযোগ্য হিসাবগুলি, স্টক ইনভেন্টরি, সরবরাহ এবং দায়গুলির অংশ যা এক বছরের মধ্যে প্রদান করা হয়। সহজ কথায় যে সম্পদগুলি অল্প সময়ের জন্য রাখা হয় তা বর্তমান সম্পদ হিসাবে পরিচিত। ব্যবসায়ের সাধারণ হিসাব চক্রের সময় এ জাতীয় সম্পদ নগদ হিসাবে আদায় করা বা গ্রহণ করা হয়়। বর্তমান অনুপাত মোট বর্তমান দায়গুলি দ্বারা মোট বর্তমান সম্পদকে বিভক্ত করে গণনা করা হয়। এটি প্রায়শই কোনও সংস্থার তরলতার সূচক হিসাবে ব্যবহৃত হয়, যা স্বল্প-মেয়াদী দায়বদ্ধতাগুলি পূরণ করে। বর্তমান সম্পদ এবং বর্তমান দায়বদ্ধতার মধ্যে পার্থক্যকে বাণিজ্য কার্যকরী মূলধন হিসাবে উল্লেখ করা হয়। তহবিলের সম্পদগুলি সাধারণত বর্তমান সম্পদ এবং দীর্ঘমেয়াদী সম্পদে শ্রেণিবদ্ধ করা হয়। বর্তমান সম্পদ পর্যাপ্তত সময়ের জন্য ব্যবহার করা হয় না বারো মাস ব্যবহার করা হয়ে থাকে। J. Downes, J.E. Goodman, "Dictionary of Finance & Investment Terms", Barons Financial Guides, 2003; and J. G. Siegel, N. Dauber & J. K. Shim, "The Vest Pocket CPA", Wiley, 2005. Muhammad Adam Larry M. Walther, Christopher J. Skousen, "Long-Term Assets", Ventus Publishing ApS, 2009
গর্গন

গ্রিক পুরাণে, গর্গনেসরা (গ্রিক: γοργώ বা γοργών) ছিল ফোর্কিস ও কেতোর সন্তান। তারা তিন বোন ছিল রাক্ষসী। তারা ছিল অনেক প্রাচীন এবং তারা ছিল তীক্ষ্ণ-দন্তবিশিষ্ট। তাদের তিনজনের নাম হল - মেদুসা, এউরিয়ালে ও স্থেন্নো। এদের মধ্যে শুধুমাত্র মেদুসাই ছিল মরণশীল, অন্য দুইজন ছিল অমর। মেদুসা দেখতে এতই ভয়ংকর ছিল যে কোন মরণশীল মানুষ তার দিকে তাকালেই ভয়ে জমে পাথর হয়ে যেত। পরবর্তীতে জিউস-পুত্র পের্সেউস মেদুসাকে বধ করে।
নভোসিবার্স্ক তাপবিদ্যুৎ কেন্দ্র-৫

নভোসিবার্স্ক তাপবিদ্যুৎ কেন্দ্র-৫ (রুশ: Новосибирская ТЭЦ-5) হল একটি কয়লাভিত্তিক তাপবিদ্যুৎ কেন্দ্র যেটি রাশিয়ার নভোসিবার্স্কের ওক্তিয়াব্রস্কি নগর জেলায় অবস্থিত। এটি রাশিয়ার সর্ববৃহৎ তাপবিদ্যুৎ কেন্দ্রগুলোর মধ্যে অন্যতম। এটি ১৯৭৭ সালে যাত্রা শুরু করে। ১৯৭১ সালে বিদ্যুৎকেন্দ্রটি নির্মাণের সিদ্ধান্ত নেওয়া হয়। বিদ্যুৎকেন্দ্রটি ১৯৭৭ সালের ২৮ মার্চ যাত্রা শুরু করে। ТЭЦ-5. Novosibdom.ru Анатолий Локоть проинспектировал работу новосибирской ТЭЦ-5. Континент Сибирь.